5. Kommunalt tilsyn på [adresse] 2023 efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Serviceloven § 151
SAGENS INDHOLD
Byrådet præsenteres i denne sag for det kommunale tilsyn, som Favrskov Kommune 
har udført på [adresse]. Byrådet skal tage stilling til de indsatser, som 
foreslås iværksat som opfølgning på tilsynet. Tilsynsrapport og oversigten over 
planlagte opfølgende indsatser har været i høring hos Ældrerådet forud for den politiske behandling.
Byrådet blev præsenteret for de kommunale tilsyn på [adresse] øvrige seks plejecentre, 
Korttidsafsnittet og [adresse] 26. september 2023. Baggrunden for at Plejecenter Jonathan Simonsen ikke 
indgik i tilsynene på det tidspunkt var, at der blev lavet et opfølgende tilsyn 25. oktober 2022, da det interne 
tilsynsbesøg 3. maj 2022 blev kategoriseret ”mindre tilfredsstillende”. 
Tilsynet udføres af en tilsynsansvarlig i sekretariatet i Social og Sundhed suppleret af to medarbejdere i 
Kvalitet og Uddannelse på ældreområdet, som særligt har fokus på dokumentation og medicinhåndtering.
De kommunale tilsyn omfatter observationer, interviews og samtaler med beboere, pårørende, 
medarbejdere og ledere samt gennemgang af borgernes journaler baseret på stikprøver på plejecentret. 
Som supplement til tilsynsbesøgene er der i 2023 udsendt et spørgeskema til pårørende til beboere på 
Favrskov Kommunes plejecentre. De overordnede konklusioner fra spørgeskemaundersøgelsen indgår i 
vurderingen af Plejecenter Hinneruplund.
Det gennemgående tema for tilsynet har været, om plejecentret lever op til [adresse] 
værdighedspolitik, der omfatter områderne:

Livskvalitet og selvbestemmelse

Kvalitet, tværfaglighed og sammenhæng i plejen

Mad og ernæring

En værdig død

Indsatsen for pårørende

Bekæmpelse af ensomhed.
Hvert år udvælges et emne fra [adresse] værdighedspolitik, som tilsynet retter særligt fokus på. 
Emnet varierer fra år til år. Ved dette års tilsyn er det særlige fokusområde ”Livskvalitet og 
selvbestemmelse”.
På baggrund af tilsynet kategoriseres resultatet heraf som:

Meget tilfredsstillende

Tilfredsstillende

Mindre tilfredsstillende

Ikke tilfredsstillende.
[adresse]: EMN-2021-01298
Dok-ID: 3630026
Sagsbehandler: gila
Byråd
27. februar 2024  19:00
Bilaget ”Tilsynsbeskrivelse kommunale tilsyn” beskriver hovedtrækkene i tilsynsrapportens opbygning og 
terminologi.
Plejecenter Jonathan Simonsen placeres i kategorien ”Tilfredsstillende”. Den tilsynsførende vurderer, at 
plejecentret lever op til gældende lovgivning samt Favrskov Kommunes værdighedspolitik og 
kvalitetsstandard.
De interviewede borgere udtrykker generelt stor tilfredshed med plejen og omsorgen på [adresse] 
Jonathan Simonsen. Borgerne oplever, at medarbejderne er meget opmærksomme på deres individuelle ønsker 
og behov. Borgerne føler sig set og hørt af medarbejderne, og at de i vid udstrækning selv kan bestemme, 
hvordan deres hverdag skal være.
De interviewede pårørende oplever en god modtagelse ved indflytningen. De føler sig informeret og har 
nemt ved at komme i kontakt med medarbejderne, når de kommer på besøg eller ringer til plejecentret. 
 
Tilsynsrapporten er vedlagt som bilag.
VURDERING
Social og Sundhed finder det positivt, at rapporten fra tilsynet konkluderer, at Favrskov Kommunes 
værdighedspolitik og kvalitetsstandarden efterleves, samt at plejecentret kategoriseres ”Tilfredsstillende”.
Tilsynet bemærker, at der ikke i alle journaler er dokumentation for borgernes ønsker til den sidste tid. Der 
er iværksat forskellige tiltag, fx øget opmærksomhed på at tage samtalen ved indflytningen og dokumentere 
dette, som det fremgår af bilaget ”Opfølgning på det kommunale tilsyn på [adresse] 2023”.
Tilsynet bemærker, at kravet til kompetenceskemaer ikke er opfyldt, bl.a. er de ikke udfyldte eller mangler 
opdateringer. Der er iværksat forskellige tiltag for at opfylde kravet til kompetenceskemaerne, fx opfølgning 
via MUS-samtalerne, som beskrevet i bilaget ”Opfølgning på det kommunale tilsyn på [adresse] 
Hinneruplund 2023”. 
Tilsynet bemærker, at der er mangelfuld dokumentation i ”Funktionsevnetilstande”, hvor bl.a. borgerens 
egne mål og ønsker for indsatser er noteret. Der er iværksat forskellige tiltag for at dokumentere korrekt, fx 
undervisning af medarbejderne samt gennemgang af journaler, som beskrevet i bilaget ”Opfølgning på det 
kommunale tilsyn på [adresse] 2023”.
Udover de konkrete handlinger, der iværksættes som opfølgning på tilsynet, arbejder ledere og 
medarbejdere løbende med at skabe forbedringer indenfor de temaer, som tilsynet har bemærkninger til. 
Det 
sker 
bl.a. 
gennem 
undervisning, 
løbende 
ledelsesopfølgning 
samt 
opfølgning 
på 
dokumentationspraksis.
Social og Sundhed har sendt tilsynsrapporterne i høring hos Ældrerådet i perioden 9. - 23. januar 2024. 
Ældrerådet noterer sig på den baggrund både tilfredshed med opfølgning på tidligere tilsyn samt udfaldet 
af det aktuelle tilsyn. Ældrerådets høringssvar er vedlagt som bilag.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten og de planlagte opfølgende indsatser har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten fra det kommunale tilsyn på [adresse] tages til efterretning.
2.
At indsatserne i notatet ”Opfølgning på det kommunale tilsyn på [adresse] 2023”, 
godkendes.
BESLUTNING
Social- og Sundhedsudvalget, 6. februar 2024:
Fraværende: Ingen
Indstilles godkendt.
Økonomiudvalget, 20. februar 2024:
Fraværende: Ingen
Indstilles godkendt.
Byrådet, 27. februar 2024:
Fraværende: Ingen
Godkendt.
Bilag

Tilsynsrapport Plejecenter Hinneruplund 2023 (3636843)

Opfølgning på det kommunale tilsyn på [adresse] 2023 (3633738)

Tilsynsbeskrivelse kommunale tilsyn (2437726)

Høringssvar fra Ældrerådet af 17. januar 2024 (3660071)
